Зусім нядаўна наша краіна адзначыла 70-годдзе Вялікай Перамогі. Але мерапрыемствы, прысвечаныя гэтай значнай падзеі, праходзяць і сёння. Напрыканцы мінулага тыдня ў малой зале райвыканкама адбылася ўрачыстасць, падчас якой былі ўзнагароджаны кіраўнікі прадпрыемстваў, устаноў і грамадскіх аб’яднанняў раёна. Юбілейныя медалі “70 год Перамогі савецкага народа ў Вялікай Айчыннай вайне” з рук старшыні райвыканкама Алега Пінчука атрымалі нашы землякі, якія ўнеслі дастойны ўклад ва ўвекавечанне герояў. Сярод іх Валянціна Сівіцкая, Валянціна Рандарэвіч, Мікалай Аўтух, Валерый Гмырак, Валянцін Андрыеўскі, Уладзімір Герасімёнак, Анатолій Бальшуноў, Іосіф Падрэз, Мікалай Трахінін, Аляксей Пракопаў, Мар’ян Гігола, Аляксандр Сташэвіч і Аляксандр Палідавец. З высокай узнагародай ваенны камісар Генадзій Пацэвіч павіншаваў і кіраўніка раёна.